
Ζώα συντροφιάς, αδέσποτα ζώα συντροφιάς 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Αρθρο 1 
Ορισμοί 

Γ 10 την εφαρμογήτων διατάξεων του νόμου αυτού ισχύ¬ 
ουν οι ακόλουθοι ορισμοί: 

ο) Ζώο συντροφιάς είναι κάθε ζώο που συντηρείται ή 
προορίζεται να συντηρηθεί από τον άνθρωπο, κυρίως μέ¬ 
σα στην κατοικία του, για λόγους ζωοφιλίας ή συντρο¬ 
φιάς. Ζώα συντροφιάς είναι και οι σκύλοι που χρησιμο¬ 
ποιούνται για το κυνήγι (κυνηγετικοί), τη φύλαξη ποιμνίων 
(ποιμενικοί) και χώρων, την προστασία ατόμων με ειδικές 
ανάγκες, οι σκύλοι έρευνας και διάσωσης, καθώς και οι 
σκύλοι που χρησιμοποιούνται από τις ένοπλες δυνάμεις 
κοίτα σώματα ασφαλείας. 

β) Αδέσποτο ζώο συντροφιάς είναι κάθε ζώο συντρο¬ 
φιάς το οποίο είτε δεν έχει κατοικία είτε βρίσκεται έξω 
απά τα όρια της κατοικίας του ιδιοκτήτη του ή του συνο¬ 
δού του και δεν τελεί υπό την άμεση επίβλεψη ή τον έλεγ¬ 
χο ιδιοκτήτη ή συνοδού. Δεν θεωρούνται αδέσποτα ζώα 
οι ποιμενικοί και κυνηγετικοί σκύλοι, καθώς και οι σκύλοι 
έρευνας και διάσωσης, κατά τη διάρκεια της φύλαξης 
του ποιμνίου, του κυνηγιού, της έρευνας και της διάσω¬ 
σης. 

γ) Επικίνδυνο ζώο συντροφιάς είναι το ζώο συντροφιάς 
που εκδηλώνει απρόκλητα έντονη επιθετική συμπεριφο¬ 
ρά προς τον άνθρωπο και τα άλλα ζώα, καθώς και το ζώο 
που πάσχει ή είναι φορέας σοβαρού νοσήματος, που μπο¬ 
ρεί να μεταδοθεί στον άνθρωπο ή στα άλλα ζώα και δεν 
θεραπεύεται. 

δ) Σοβαρό νόσημα είναι κάθε νάσημα άμεσου και υψη¬ 
λού κινδύνου για την υγεία τόσο του ανθρώπου όσο και 
των ζώων, του ίδιου ή και άλλου είδους. 

ε) Καταφύγιο αδέσποτων ζώων είναι η ειδική εγκατά¬ 
σταση, στην οποία συντηρούνται, σε σημαντικά αριθμό, 
αδέσποτοι ή ανεπιθύμητοι σκύλοι ή άλλα είδη ζώων συ¬ 
ντροφιάς. 


Άρθρο 2 

Υποχρεώσεις ιδιοκτητών σκύλων 

1. Ο ιδιοκτήτης σκύλου υποχρεούται: 

α) να δηλώνει το σκύλο του στο φορέα που είναι αρμό¬ 
διος για την τήρηση των σχετικών αρχείων και να μεριμνά 
για τη σήμανση και την καταγραφή του σκύλου του μέσα 
σε προθεσμία οκτώ εβδομάδων από τη γέννησή του, 
β) να μεριμνά για την ευζωία και την ετήσια, τουλάχι¬ 
στον, κτηνιατρική εξέταση του σκύλου του, 
γ) να εφοδιάζεται με βιβλιάριο υγείας του σκύλου του, 
δ) να μην εγκαταλείπει αυτάν, 

ε) να μεριμνά για τον άμεσο καθάρισμά του περιβάλλο¬ 
ντος απά τα περιττώματα του σκύλου του. 

2. Η σήμανση, η καταγραφή των σκύλων, καθώς και η 
κατάρτιση του σχετικού μητρώου, γίνονται από κτηνιά¬ 
τρους που ασκούν νόμιμα το κτηνιατρικό επάγγελμα στην 
Ελλάδα σε ιδιωτικά κτηνιατρεία, σε καταφύγια αδέσπο¬ 
των ζώων, καθώς και σε κτηνιατρεία ή σε ειδικά διαμορ¬ 
φωμένους χώρους που διατηρούνται απά τους δήμους, 
τις κοινάτητες ή τα ζωοφιλικά σωματεία. Σε ημιαστικές και 
αγροτικές περιοχές, όπου δεν δραστηριοποιούνται επαγ¬ 
γελματικά ιδιώτες κτηνίατροι, η σήμανση και η καταγρα¬ 
φή των σκύλων μπορεί να γίνει και σε αγροτικά κτηνια¬ 
τρεία των νομαρχιακών αυτοδιοικήσεων. Η δήλωση, σή¬ 
μανση και καταγραφή είναι προαιρετική γιατους σκύλους 
που εκτρέφονται για τη φύλαξη ποιμνίων. Η δαπάνη της 
σήμανσης και της καταγραφής του σκύλου βαρύνει τον 
ιδιοκτήτη του. 

3. Δεν επιτρέπεται ο περίπατος σκύλων χωρίς συνοδά. 
Ο ιδιοκτήτης σκύλου οφείλει να παίρνει τα κατάλληλα μέ¬ 
τρα, ώστε να μην εξέρχεται ελεύθερα ο σκύλος του από 
το χώρο της ιδιοκτησίας του και εισέρχεται σε χώρους άλ¬ 
λων ιδιοκτητών ή σε κοινάχρηστους χώρους. Για την απο¬ 
φυγή ατυχημάτων ο ιδιοκτήτης ή ο συνοδάς του σκύλου 
υποχρεούται κατά τη διάρκεια του περιπάτου να κρατάει 
το σκύλο του δεμένο και να βρίσκεται σε μικρή απόσταση 
από αυτόν. Οι υποχρεώσεις αυτές δεν ισχύουν για τους 
ποιμενικούς και κυνηγετικούς σκύλους, καθώς και τους 
σκύλους έρευνας και διάσωσης, κατά τη διάρκεια της φύ¬ 
λαξης του ποιμνίου, του κυνηγιού, της έρευνας και της 
διάσωσης. Ο ιδιοκτήτης του κυνηγετικού σκύλου κατά τη 
διάρκεια του κυνηγιού έχει την υποχρέωση να φέρει μαζί 
του το βιβλιάριο υγείας του σκύλου του. Εντός των ελεγ- 

χόμενων κυνηγετικών περιοχών επιτρέπεται να καθορίζο¬ 
νται περιορισμέναι χώροι εκγύμνασης σκύλων, καθώς και 
να διεξάγονται αγώνες κυνηγετικών ικανοτήτων σκύλων 
δεικτών, με όρους και προϋποθέσεις που καθορίζονται 
και στις δύο περιπτώσεις με απόφαση του Υπουργού Γε¬ 
ωργίας που δημοσιεύεται στην Εφημερίδα της Κυβερνή- 
σεως. 

4. Απαγαρεύεται η εκτροφή, η εκπαίδευση και η χρησι¬ 
μοποίηση σκύλων για κυνομαχίες. Επίσης απαγορεύεται 
η εκτροφή και η χρησιμοποίηση σκύλων για παραγωγή 
γούνας, δέρματας, κρέατος, ή για την παρασκευή φαρ¬ 
μακευτικών ή άλλων ουσιών. 

5. Ο ιδιοκτήτης ή ο συνοδός του σκύλου ευθύνεται για 
βλάβη ή ζημιά που προκαλείται από τα σκύλα σε ανθρώ¬ 
πους ή ζώα, κατά παρέκκλιση των διατάξεων ταυ άρθρου 
924 του Αστικού Κώδικα. 

6. Οι κάτοχαι θηλυκών σκύλων οφείλσυν να μην επιδιώ¬ 
κουν ή διευκολύνουν την αναπαραγωγή ζώων και να μερι¬ 
μνούν για τη στείρωσή τους, εφόσον δεν επιθυμούν τη 
διατήρηση των νεογέννητων ζώων ή δεν μπορούν να τα 
διαθέσουν σε νέους ιδιοκτήτες. 

7. Με κοινή απόφαση των Υπσυργών Εσωτερικών, Δη¬ 
μόσιας Διοίκησης και Απακέντρωσης και Γεωργίας καθο¬ 
ρίζονται η διαδικασία υποβολής της δήλωσης κατοχής 
σκύλων, οι όροι, οι προϋποθέσεις, η διαδικασία και ο τρό¬ 
πος σήμανσης και καταγραφής αυτών και ενημέρωσης 
από τους κτηνιάτρους της παραγράφου 2 του φορέα που 
είναι αρμόδιος για την καταχώριση σε ηλεκτρονική βάση 
δεδομένων των στοιχείων των σκύλων που έχουν σημαν- 
θεί και των ιδιοκτητών τους. Μετην ίδια απόφαση καθορί¬ 
ζονται ο φορέας που είναι αρμόδιος για την τήρηση των 
μητρώων αυτών, ο τύπας και το περιεχόμενο του βιβλια¬ 
ρίου υγείας, η διαδικασία και οι φορείς που είναι αρμόδι¬ 
οι για τη χορήγηση και θεώρησή του, καθώς και κάθε άλ¬ 
λα σχετικό θέμα. 

Άρθρο 3 

Εκτροφή - Αναπαραγωγή και εμπορία σκύλων 

1. Το φυσικό ή νομικό πρόσωπο που εκτρέφει, αναπα¬ 
ράγει για εμπορικούς σκοπούς ή πωλεί σκύλους, οφείλει 
να εφοδιάζεται με άδεια που εκδίδεται από την αρμόδια 
Διεύθυνση Κτηνιατρικής της νομαρχιακής αυτοδιοίκη¬ 
σης στην οποία έχει την κατοικία ή την έδρα του, να υπό- 
κειται στον έλεγχο της αρχής αυτής και να συμμορφώνε¬ 
ται με τους όρους που προβλέπονται στο Π.Δ. 184/1996 
(ΦΕΚ 137 Α'). Ιδιαίτερα για τη χορήγηση άδειας εκτρο¬ 
φής και αναπαραγωγής σκύλων, πρέπει να τηρούνται και 
οι διατάξεις του Ν. 604/1977 (ΦΕΚ 163 Α') και του Π.Δ. 
463/1978 (ΦΕΚ 96 Α'). Η άδεια αυτή απαιτείται όταν 
εκτρέφονται περισσότεροι από δύο θηλυκοί σκύλοι ανα¬ 
παραγωγής ή σημειώνονται περισσότεροι από δύο τοκε¬ 
τοί ανά έτος, σε θηλυκούς σκύλους εκτροφής. Γιατη χο¬ 
ρήγηση της άδειας πρέπει να συντρέχουν οι ακόλουθες 
προϋποθέσεις: α) να διαμένουν οι σκϋλοι σε χώρους κα¬ 
τάλληλους, όσον αφορά τα υλικά κατασκευής τους, τις 
διαστάσεις τους, ανάλογα με τον αριθμό των σκύλων που 
φιλοξενούνται, τη θερμοκρασία, το φωτισμό, τον αερι¬ 
σμό και την καθαριότητά τους και να υπάρχουν χώροι για 
την εξάσκησή τους, β) να χορηγείται στους σκύλους κα¬ 
τάλληλη και επαρκής ποσότητα τροφής, νερού, στρω¬ 
μνής και να παρέχεται δυνατότητα άσκησης, γ) να λαμ- 
βάνονται τα απαραίτητα μέτρα για τον έλεγχο και την πα- 
ρεμπόδιση της εξάπλωσης των ασθενειών μεταξύ των 


σκύλων, δ) να λαμβάνονται όλα τα απαραίτητα μέτρα για 
την προστασία των σκύλων σε περίπτωση πυρκαγιάς ή 
άλλων φυσικών κινδύνων, ε) να λαμβάνονται τα κατάλλη¬ 
λα μέτρα για την ασφαλή μεταφορά των σκύλων από και 
προς την εγκατάσταση εκτροφής, στ) να μην γονιμοποι- 
ούνται οι θηλυκοί σκύλοι που χρησιμοποιούνται για ανα¬ 
παραγωγή πριν από το πρώτο και μετά το ένατο έτος της 
ηλικίας τους, ζ) να μην γονιμοποιούνται οι θηλυκοί σκύ¬ 
λοι αναπαραγωγής πριν από το δεύτερο οιοτρικό κύκλο 
και πάντως πριν από την παρέλευση εννέα μηνών μετά 
τον τελευταίο τοκετό, η) να τηρούνται βιβλιάρια υγείας 
των σκύλων, στα οποία θα καταγράφονται οι εμβολια¬ 
σμοί τους και οι κτηνιατρικές εξετάσεις και πράξεις στις 
οποίες υποβάλλονται και θ) να τηρούνται στις εγκατα¬ 
στάσεις εκτροφής μητρώα για κάθε θηλυκό σκύλο ανα¬ 
παραγωγής και να είναι διαθέσιμα ανά πάσα στιγμή για 
έλεγχο από την αρμόδια αρχή. 

2. Δεν επιτρέπεται να επιλέγονται για αναπαραγωγή 
σκύλοι που τα ανατομικά και φυσιολογικά χαρακτηριστι¬ 
κά ή τα χαρακτηριστικά της συμπεριφοράς τους μπορεί 
να αποδειχθούν βλαβερά για την υγεία και ευζωία του 
θηλυκού αναπαραγωγικού σκύλου και των απογόνων 
του. 

3. Δεν επιτρέπεται η πώληση σκύλων με ηλικία μικρότε¬ 
ρη των επτά εβδομάδων. Οι προς πώληση σκύλσι φέρουν 
υποχρεωτικά σήμανση και είναι καταγραμμένοι. 

4. Με απόφαση του Υπουργού Γεωργίας καθορίζονται 
οι όροι της έκδοσης άδειας καταστήματος πώλησης σκύ¬ 
λων και άλλων ζώων συντροφιάς, οι όροι που πρέπει να 
πληρούν οι χώροι φιλοξενίας των ζώων, καθώς και ο εξο¬ 
πλισμός των χώρων αυτών, ανά είδος ζώου. 

Άρθρο 4 

Διοργάνωση εκθέσεων 
και άλλων εκδηλώσεων με σκύλους 

1. Το φυσικό ή νομικό πρόσωπο που διοργανώνει εκθέ¬ 
σεις ή άλλες εκδηλώσεις με σκύλους οφείλει να εφοδιά¬ 
ζεται με σχετική άδεια, η οπαία εκδίδεται από τη Διεύθυν¬ 
ση Κτηνιατρικής της αρμόδιας νομαρχιακής αυτοδιοίκη¬ 
σης. 

2. Κατά τη διάρκεια της εκδήλωσης οι σκύλοι πρέπει να 
βρίσκονται υπό την άμεση επίβλεψη του ιδιοκτήτη ή του 
συνοδού τους, ο οποίος οφείλει να μηντους προξενεί φό¬ 
βο, αγωνία ή πόνο. Σκύλοι που εκδηλώνουν χωρίς αιτία 
επιθετική συμπεριφορά προς τα άλλα ζώα ή τον άνθρω¬ 
πο, φέρουν υποχρεωτικά φίμωτρο ή απομακρύνονται από 
την εκδήλωση. 

3. Οι σκύλοι που συμμετέχουν σε εκθέσεις ή άλλες εκ¬ 
δηλώσεις πρέπει να έχουν δηλωθεί, σημανθεί και κατα- 
γραφεί και οι συνοδοί τους να φέρουν το βιβλιάριο υγείας 
του σκύλου, από το οποίο να πρακύπτει ότι είναι εμβολια¬ 
σμένοι και ότι έχουν υποβληθεί σε πρόσφατο αποπαρασι- 
τισμό. 

Άρθρο 5 

Υποχρεώσεις ιδιοκτητών γατών 
και άλλων ζώων συντροφιάς 

1. Κάθε ιδιοκτήτης γάτας έχει τις υπαχρεώσεις των δια¬ 
τάξεων των περιπτώσεων β', γ' και δ' της παραγράφου 1 
και της παραγράφου 6 του άρθρου 2. 

2. Απαγορεύεται η εκτροφή και η χρησιμοποίηση γατών 
για την παραγωγή γούνας, δέρματος, κρέατος ή για την 
παρασκευή φαρμακευτικών ή άλλων ουσιών. 

3. Γιατις εκθέσεις ή άλλες εκδηλώσεις που οργανώνο¬ 
νται με γάτες ισχύουν οι διατάξεις των παραγράφων 1,2, 
3 εκτός από αυτές που αφορούν στη δήλωση, σήμανση 
και στην καταγραφή του άρθρου 4. 

4. Απαγορεύεται η εκτροφή, η εκπαίδευση και η χρησι¬ 
μοποίηση άλλων ζώων συντροφιάς σε κάθε είδους μονο¬ 
μαχίες. 

Άρθρο 6 

Διατήρηση ζώων συντροφιάς σε κατοικίες 

Επιτρέπεται η διατήρηση σε κάθε κατοικία μόνο ενός 
σκύλου και μιας γάτας ή δύο σκύλων ή δύο γατών. Προ- 
κειμένου για πολυκατοικίες (αποτελούμενες από δύο δια¬ 
μερίσματα και άνω) επιτρέπεται επίσης η διατήρηση ενός 
σκύλου και μιας γάτας ή δύο σκύλων ή δύο γατών σε κά¬ 
θε διαμέρισμα ακόμα και εκεί που ο κανονισμός της πο¬ 
λυκατοικίας απαγορεύει τη διατήρηση τέτοιων ζώων, με 
την προϋπόθεση ότι τα ζώα αυτά διατηρούνται στο ίδιο 
διαμέρισμα όπου διαμένει ο ιδιοκτήτης και δεν παραμέ¬ 
νουν μόνιμα στις βεράντες του διαμερίσματος. Απαγο¬ 
ρεύεται η διατήρηση ζώων συντροφιάς σε κοινόχρη¬ 
στους χώρους της πολυκατοικίας (πυλωτή, ταράτσα, 
ακάλυπτους χώρους κ.λπ.). Επιτρέπεται η διατήρηση ζώ¬ 
ων συντροφιάς στους ανοικτούς χώρους των μονοκατοι¬ 
κιών, με την προϋπόθεση ότι τηρούνται οι διατάξεις του 
άρθρου 1 του Ν. 1197/1981 (ΦΕΚ240Ά) και οι αστυνομι¬ 
κές διατάξεις περί κοινής ησυχίας. 

Άρθρο 7 

Περισυλλογή αδέσποτων σκύλων 

1. Αρμόδιοι για την περισυλλογή των αδέσποτων σκύ¬ 
λων είναι οι δήμοι και οι κοινότητες. Η περισυλλογή των 
αδέσποτων σκύλων μπορεί να πραγματοποιείται και από 
ζωοφιλικά σωματεία, εφόσον διαθέτουν την απαραίτητη 
υποδομή, σε συνεργασία με τον αρμόδιο δήμο ή κοινότη¬ 
τα. Οι δήμοι και οι κοινότητες συγκροτούν τα συνεργεία 
περισυλλογής από άτομα τα οποία διαθέτουν την κατάλ¬ 
ληλη εκπαίδευση και εμπειρία σε θέματα που αφορούν 
στην αιχμαλωσία των ζώων και κατέχουν τις τεχνικές χει¬ 
ρισμού τους. Κατά την αιχμαλωσία και την περισυλλογή 
των αδέσποτων σκύλων απαγορεύεται η κακομεταχείρι¬ 
σή τους. 

2. Τα συνεργεία περισυλλογής καθοδηγούνται στο έρ¬ 
γο τους και ελέγχονται από κτηνίατρο, ο οποίος ορίζεται 
από τη Διεύθυνση Κτηνιατρικής της αρμόδιας νομαρχια¬ 
κής αυτοδιοίκησης. 

3. α. Οι σκύλοι που περισυλλέγονται, οδηγούνται στα 
καταφύγια αδέσποτων ζώων συντροφιάς, που ιδρύονται 
και λειτουργούν από τους δήμους, τις κοινότητες και τα 
ζωοφιλικά σωματεία σε ιδιόκτητους ή μη χώρους. 

β. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Γεωργίας καθο¬ 
ρίζονται οι όροι και οι προϋποθέσεις για τη χορήγηση 
άδειας ίδρυσης και λειτουργίας των καταφυγίων αδέσπο¬ 
των ζώων συντροφιάς, σύμφωνα με το Ν. 604/1977 και το 
Π.Δ. 463/1978. Με την ίδια απόφαση καθορίζονται οι όροι 
για την εναρμόνιση των καταφυγίων που ήδη λειτουργούν 
με τους όρους του νόμου αυτού. 

4. Οι σκύλοι που περισυλλέγονται οδηγούνται σε κατα¬ 
φύγια αδέσποτων ζώων συντροφιάς, όπου υποβάλλονται 
σε κτηνιατρική εξέταση και παραμένουν μέχρι να αναλά- 
βει κάποιος ενδιαφερόμενος τη φιλοξενία τους. Σκύλοι 
που περισυλλέγονται και διαπιστώνεται από τη σήμανσή 


τους ότι έχουν ιδιοκτήτη που έχει δηλώσει την απώλειά 
τους, επιστρέφονται σε αυτόν. Δεν επιτρέπεται η υιοθε¬ 
σία των σκύλων από άτομα ηλικίας μικρότερης των δεκα¬ 
έξι ετών, χωρίς την έγγραφη συναίνεση των προσώπων 
που ασκούν τη γονική μέριμνα. Σκύλοι που δίνονται σε 
ιδιώτες για φιλοξενία, πρέπει προηγουμένως να σημαν- 
θούν, να καταγραφούν και να υποβληθούν σε αποπαρα- 
σιτισμό, εμβολιασμό και στείρωση. Οι σκύλοι που παρα¬ 
μένουν στο καταφύγιο, εφόσον σύμφωνα με γνωμάτευση 
του κτηνίατρου του καταφυγίου κρίνονται υγιείς, επιτρέ¬ 
πεται να επαναφέρονται στο φυσικό περιβάλλον, με από¬ 
φαση της αρμόδιας δημοτικής ή κοινοτικής αρχής, εντός 
των διοικητικών τους ορίων και κατά προτίμηση στην πε¬ 
ριοχή από όπου περισυνελέγησαν, αφού προηγουμένως 
σημανθούν, καταγραφούν και υποβληθούν σε αποπαρα- 
σιτισμό, εμβολιασμό και στείρωση. Την ευθύνη για την 
επίβλεψη, τη φροντίδα και την ευζωία τους έχουν τα πρό¬ 
σωπα που αναφέρονται στην παράγραφο 3α. Για την επα¬ 
ναφορά στο φυσικό περιβάλλον των αδέσποτων σκύλων 
λαμβάνεται υπόψη η πυκνότητα του πληθυσμού τους 
στην περιοχή όπου επαναφέρονται. Η επαναφορά δεν 
επιτρέπεται σε περιοχές με νοσοκομεία, σχολεία, αθλητι¬ 
κά κέντρα, αυτοκινητόδρομους ταχείας κυκλοφορίας και 
αεροδρόμια. 

5. Οι σκύλοι που περισυλλέγονται και διαπιστώνεται με¬ 
τά από κτηνιατρική εξέταση ότι είναι επικίνδυνοι σύμφω¬ 
να με όσα ορίζονται στην περίπτωση γ'του άρθρου 1, ή ότι 
πάσχουν από ανίατη ασθένεια, υποβάλλονται σε ευθανα¬ 
σία. Σκύλοι ανίκανοι να αυτοσυντηρηθούν λόγω γήρατος 
ή αναπηρίας, εφόσον μετά από κτηνιατρική εξέταση δια¬ 
πιστώνεται ότι η διατήρησή τους στη ζωή είναι αντίθετη 
με την ευζωία τους, υποβάλλονται σε ευθανασία. Σκύλοι 
που διαπιστώνεται από την κτηνιατρική εξέταση ότι είναι 
τραυματισμένοι ή πάσχουν από ιάσιμο νόσημα υποβάλ¬ 
λονται στην κατάλληλη θεραπευτική αγωγή μέσα στα κα¬ 
ταφύγια, με την ευθύνη της διοίκησής τους. 

6. Στο άρθρο 46 του Ν. 998/1979 (ΦΕΚ 289 Α') προστί¬ 
θεται παράγραφος 7, που έχει ως εξής: 

«7. Με τη διαδικασία και τις προϋποθέσεις που ορίζο¬ 
νται στην παράγραφο 5 επιτρέπεται η εγκατάσταση και 
λειτουργία κέντρων περίθαλψης και διαμονής κάθε εί¬ 
δους αδέσποτων ζώων. Η αίτηση συνοδεύεται από τα δι- 
καιολογητικά που αναφέρονται στις περιπτώσεις β' και γ' 
του άρθρου 2 του Π.Δ. 190/1981 (ΦΕΚ54 Α') και εξετάζε¬ 
ται σύμφωνα με τις διατάξεις των άρθρων 3 έως 7 αυτού.» 

7. Με απόφαση του Υπουργού Γεωργίας ρυθμίζονται 
θέματα σχετικά με τον τρόπο, τη διαδικασία και το όργα¬ 
νο που είναι αρμόδιο για τη σήμανση και την καταγραφή 
των αδέσποτων σκύλων που περισυλλέγονται, τη δημι¬ 
ουργία δικτύου ενημέρωσης των πολιτών για τα ζώα που 
διατίθενται προς φιλοξενία, την παράδοσή τους στο νέο 
ιδιοκτήτη, τη δήλωση απώλειας, τη φιλοξενία και την επι¬ 
στροφή των σκύλων που φέρουν σήμανση στον ιδιοκτήτη 
τους, την επαναφορά στο φυσικό περιβάλλον των αδέ¬ 
σποτων σκύλων, την παράδοση των σκύλων σε καταφύ¬ 
για αδέσποτων ζώων συντροφιάς από τους ιδιοκτήτες 
που δεν επιθυμούν τη διατήρησή τους, τις επιτρεπόμενες 
μεθόδους ευθανασίας και κάθε άλλο σχετικό θέμα. 

8. Με κοινή απόφαση των Υπουργών Οικονομίας και Οι¬ 
κονομικών, Εσωτερικών, Δημόσιας Διοίκησης και Αποκέ¬ 
ντρωσης και Γεωργίας παρέχεται οικονομική ενίσχυση 
στους φορείς που αναφέρονται στην παράγραφο 3α για 
την ίδρυση και λειτουργία των καταφυγίων αδέσποτων 

ζώων συντροφιάς. Με την ίδια απόφαση καθορίζονται ο 
φορέας που επιχορηγείται, ο σκοπός, το ύψος, η διαδικα¬ 
σία και οι προϋποθέσεις καταβολής της οικονομικής ενί¬ 
σχυσης και κάθε άλλο σχετικό θέμα. 

Άρθρο 8 

Αποτροπή πρόσβασης 
αδέσποτων σκύλων σε απορρίμματα 

Οι υπεύθυνοι σφαγείων, κρεοπωλείων ή άλλων κατα¬ 
στημάτων διάθεσης τροφίμων, νοσοκομείων, στρατοπέ¬ 
δων, κατασκηνώσεων και γενικώς χώρων και εγκαταστά¬ 
σεων μαζικής εστίασης έχουν υποχρέωση να λαμβάνουν 
τα κατάλληλα μέτρα για την αποτροπή της πρόσβασης 
των αδέσποτων σκύλων στα απορρίμματα των εγκατα- 
στάσεώντους. 

Άρθρο 9 

Εκπαίδευση, επιμόρφωση, πρσαγωγή ζωοφιλίας 

1. Οι αρμόδιες Υπηρεσίεςτου Υπουργείου Γεωργίας με¬ 
ριμνούν για την οργάνωση ή συνδιοργάνωση με άλλους 
φορείς επιμορφωτικών σεμιναρίων και την προβολή στα 
μέσα μαζικής επικοινωνίας προγραμμάτων πληροφόρη¬ 
σης και εκπαίδευσης των ατόμων που είναι κάτοχοι ζώων 
συντροφιάς, και των ατόμων που ασχολούνται με την 
εκτροφή, εκπαίδευση, εμπόριο και φύλαξη των ζώων συ¬ 
ντροφιάς, καθώς και για την ενημέρωση των προσώπων 
αυτών σχετικά με το περιεχόμενο των διατάξεων που 
αφορούν στην προστασία των ζώων συντροφιάς. 

2. Με κοινή απόφαση των Υπουργών Οικονομίας και Οι¬ 
κονομικών και Γεωργίας μπορεί να χρηματοδοτούνται 
δραστηριότητες που αναφέρονται στην προηγούμενη 
παράγραφο και να καθορίζονται οι όροι και οι προϋποθέ¬ 
σεις για τη χρηματοδότηση αυτή. 

Άρθρο 10 

Αποκομιδή πτωμάτων ζώων 

Οι υπηρεσίες, που σύμφωνα με τις κείμενες διατάξεις 
είναι αρμόδιες για την καθαριότητα των οδών του εθνι¬ 
κού, επαρχιακού και αστικού δικτύου έχουν την υποχρέ¬ 
ωση να απομακρύνουν από τις οδούς τα πτώματα των νε¬ 
κρών ζώων και να μεριμνούν για την αποτέφρωση ή την 
υγειονομική ταφή τους, σύμφωνα με τις εθνικές και κοι¬ 
νοτικές διατάξεις. 

Άρθρο 11 

Κατάρτιση και εφαρμογή προγραμμάτων πρόληψης 
και καταπολέμησης ζωονόσων 

1. Η πρόληψη και αντιμετώπιση των νοσημάτων που με¬ 
ταδίδονται από τα ζώα στον άνθρωπο ή σε άλλα ζώα του 
ίδιου ή άλλου είδους γίνεται μέσω ειδικών προγραμμάτων 
που καταρτίζονται από την αρμόδια Διεύθυνση της Γ ενι¬ 
κής Διεύθυνσης Κτηνιατρικής του Υπουργείου Γεωργίας 
και εφαρμόζονται από τις κτηνιατρικές υπηρεσίες των νο¬ 
μαρχιακών αυτοδιοικήσεων. Αν εκδηλωθεί κρούσμα λύσ¬ 
σας σε ζώο, η Γενική Διεύθυνση Κτηνιατρικής μπορεί να 
λαμβάνει και πρόσθετα μέτρα είτε σε συγκεκριμένη πε¬ 
ριοχή της χώρας είτε σε όλη την επικράτεια, πέραν εκεί¬ 
νων που προβλέπονται από τις διατάξεις των νόμων 1197/ 
1981 και2017/1992 (ΦΕΚ31 Α'). 

2. Με απόφαση του Υπουργού Γεωργίας καθορίζονται 
οι κτηνιατρικοί υγειονομικοί όροι που αφορούν στην απο¬ 
τροπή του κινδύνου εισβολής στη Χώρα ή διαφυγής επι¬ 
ζωοτικών νοσημάτων και κάθε άλλο σχετικό θέμα. 


Άρθρο 12 
Ποινικές κυρώσεις 

1. Οι παραβάτες των διατάξεων της παραγράφου 4 του 
άρθρου 2 και των παραγράφων 2 και 4 του άρθρου 5 τι¬ 
μωρούνται με φυλάκιση μέχρι δώδεκα μήνες και χρηματι¬ 
κή ποινή από πέντε χιλιάδες μέχρι δέκα χιλιάδες ευρώ. 

2. Οι παραβάτες των διατάξεων των άρθρων 3 και 4 τι¬ 
μωρούνται με φυλάκιση μέχρι τρεις μήνες και χρηματική 
ποινή από τετρακόσια μέχρι δύο χιλιάδες τετρακόσια ευ¬ 
ρώ. 

3. Οι παραβάτες κάθε επιτακτικής ή απαγορευτικής διά¬ 
ταξης του Ν. 1444/1984 (ΦΕΚ 78 Α'), καθώς και οι παρα¬ 
βάτες των διατάξεων των άρθρων 9, 10 και 11 της Ευρω¬ 
παϊκής Σύμβασης για την προστασία των ζώων συντρο¬ 
φιάς που κυρώθηκε με το Ν. 2017/1992, τιμωρούνται με 
τις ποινές που προβλέπονται από την παράγραφο 2 του 
άρθρου 8 του Ν. 1197/1981, όπως αντικαθίσταται με την 
παράγραφο 5 του άρθρου αυτού. 

4. Με εντολή του αρμόδιου εισαγγελέα, μπορεί να αφαι- 
ρεθεί προσωρινά το ζώο από την κατοχή του παραβάτη 
τωνδιατάξεωντωνπαραγράφων 1 και2του άρθρου 1 του 
Ν. 1197/1981 και να παραδοθεί σε ζωοφιλικό σωματείο ή 
σε καταφύγιο αδέσποτων ζώων συντροφιάς. 

5. Τοάρθρο8του Ν. 1197/1981 αντικαθίσταται ως εξής: 

“Άρθρο 8 

1. Οι παραβάτες των διατάξεων του άρθρου 1 παρά¬ 
γραφοι 1,2,3 και 4 τιμωρούνται με φυλάκιση μέχρι έξι μή¬ 
νες ή με χρηματική ποινή από τριακόσια μέχρι χίλια πε¬ 
ντακόσια ευρώ ή και με τις δύο ποινές. 

2. Οι παραβάτες των διατάξεων των άρθρων 2, 3 και 4 
παράγραφοι 2 και 3 τιμωρούνται με φυλάκιση μέχρι πέντε 
μήνες ή με χρηματική ποινή από τριακόσια μέχρι χίλια πε¬ 
ντακόσια ευρώ ή και με τις δύο ποινές. 

3. Οι ποινές της παραγράφου 2 επιβάλλονται και για πα¬ 
ραβάσεις κάθε επιτακτικής ή απαγορευτικής διάταξης 
του Ν. 586/1977 (ΦΕΚ 140 Α').» 

6. Η κλοπή κυνηγετικού σκύλου τιμωρείται με φυλάκιση 
τουλάχιστον έξι μηνών και χρηματική ποινή πέντε χιλιά¬ 
δων ευρώ. 

Άρθρο 13 

Διοικητικές κυρώσεις 

1. Στους παραβάτες τωνδιατάξεωντωνπαραγράφων 1, 
3, 4 και 6 του άρθρου 2, των άρθρων 3, 4 και 5 επιβάλλε¬ 
ται και πρόστιμο τριακοσίων έως χιλίων πεντακοσίων ευ¬ 
ρώ. Για τον καθορισμό του ύψους του επιβαλλόμενου 
προστίμου λαμβάνονται υπόψη η πρόθεση ή μη του πα¬ 
ραβάτη, η σοβαρότητα και διάρκεια της παράβασης και η 
υποτροπή. Στην καθ’ υποτροπή παράβαση των διατάξεων 
των άρθρων 3 και 4 και της παραγράφου 3 του άρθρου 5 
επιτρέπεται η αναστολή της άδειας από έξι μήνες μέχρι 
τρία έτη ή οριστική αφαίρεσή της. 

2. α) Το πρόστιμο που προβλέπεται από την προηγού¬ 
μενη παράγραφο για τους παραβάτες των διατάξεωντων 
παραγράφων 1 περιπτώσεις α', δ' και ε', 3 και 6 του άρ¬ 
θρου 2, επιβάλλεται με απόφαση του αρμόδιου κατά τό¬ 
πο δημοτικού ή κοινοτικού συμβουλίου, με βάση την έκ¬ 
θεση βεβαίωσης της παράβασης σύμφωνα με τις σχετι¬ 
κές διατάξεις του νόμου αυτού. 

β) Το πρόστιμο που προβλέπεται από την προηγούμενη 
παράγραφο για τους παραβάτες των διατάξεων των πα¬ 
ραγράφων 1 περιπτώσεις β' και γ' και 4 του άρθρου 2, κα- 

θώς και των άρθρων 3, 4 και 5, επιβάλλεται με απάφαση 
του Διευθυντή Κτηνιατρικής της κατά τάπα αρμόδιας νο¬ 
μαρχιακής αυτοδιοίκησης, με βάση την έκθεση βεβαίω¬ 
σης της παράβασης που συντάσσεται από το όργανο που 
διενεργείτην επιθεώρηση κατά τις σχετικές διατάξειςτου 
νόμου αυτού. 

γ) Ενώπιον του δημοτικού ή κοινοτικού συμβουλίου ή 
του Διευθυντή Κτηνιατρικής μπορεί να εκθέσει τις από¬ 
ψεις του ο παραβάτης, ο οποίος καλείται για το λόγο αυ¬ 
τόν πριν από τέσσερις τουλάχιστον εργάσιμες ημέρες. Η 
απόφαση επιβολής προστίμου επιδίδεται στο πρόσωπο 
εις βάρος του οποίου επιβάλλεται το πρόστιμο. Κατά της 
απόφασης επιβολής προστίμου επιτρέπεται η άσκηση 
προσφυγής ουσίας. 

3. Τα πρόστιμα εισπράττονται από το δήμο ή την κοινό¬ 
τητα, περιέρχονται σε ειδικό λογαριασμό τους και διατί¬ 
θενται για την αντιμετώπιση των δαπανών που προκύ¬ 
πτουν από την εφαρμογή του νόμου αυτού. Με κοινή από¬ 
φαση των Υπουργών Οικονομίας και Οικονομικών, 
Εσωτερικών, Δημόσιας Διοίκησης και Αποκέντρωσης και 
Γεωργίας καθορίζεται ο τρόπος και η διαδικασία είσπρα¬ 
ξης των προστίμων, η αναπροσαρμογή τους, καθώς και 
κάθε άλλο σχετικό θέμα. 

Άρθρο 14 

Τροποποιήσεις και συμπληρώσεις διατάξεων 

1. Στο άρθρο 4 του Ν. 604/1977 (ΦΕΚ 163 Α') η παρά¬ 
γραφος 1 αντικαθίσταται ως εξής: 

«1 .Τα κτηνιατρεία και οι κτηνιατρικές κλινικές ιδρύονται 
κατ’ αποκλειστικότητα από κτηνιάτρους.» 

2. Στο άρθρο 6 του Ν. 604/1977 προστίθενται τα ακό¬ 
λουθα: 

α) στηνπαράγραφο 1 αυτού μετά τις λέξεις «Δια την λει¬ 
τουργίαν» προστίθενται οι λέξεις: «κτηνιατρείων μικρών ή 
μεγάλων ζώων,», 

β) στην ίδια παράγραφο μετά το «Εφόσον» προστίθεται 
νέα περίπτωση α' με υποπεριπτώσεις αα', ββ' και γγ'. 

«α) Προκειμένου περί κτηνιατρείων μικρών ή μεγάλων 
ζώων: 

αα) Υποδεικνύεται με την αίτηση κτηνίατρος ως επιστη¬ 
μονικός υπεύθυνος, ο οποίος πληροί τις προϋποθέσεις 
που ορίζονται στις παραγράφους 2 και 3 του άρθρου 10. 

ββ) Συνυποβάλλεται τοπογραφικό διάγραμμα με κάτο¬ 
ψη των εγκαταστάσεων και απαιτούμενων χώρων σε κλί¬ 
μακα 1: 100. 

γγ) Έκθεση περιγραφική του εξοπλισμού». 

γ) Η περίπτωση α' γίνεται β' και η περίπτωση β' γίνεται γ'. 

3. Στην παράγραφο 2 του άρθρου 10 του Ν. 604/1977 
μετά τις λέξεις «Την επιστημονική ευθύνη» προστίθενται 
οι λέξεις «κτηνιατρείων μικρών ή μεγάλων ζώων,». 

4. Στηνπαράγραφο 1 του άρθρου 11 του Ν. 604/1977 
μετά τις λέξεις «την επιστημονική ευθύνη» προστίθενται 
οι λέξεις «κτηνιατρείων μικρών ή μεγάλων ζώων,». 

5. Στο άρθρο 3 του Π.Δ. 463/1978 (ΦΕΚ 96 Α') επέρχο¬ 
νται οι εξής τροποποιήσεις: 

α) Οι περιπτώσεις στ' και η' της παραγράφου 1 αντικα¬ 
θίστανται ως εξής: 

«στ) Ατομική αίθουσα διαμονής φιλοξενούμενων σκύ¬ 
λων 

η) Ατομικό προαύλιο άσκησης σκύλων». 

β) Η παράγραφος 2 αντικαθίσταται ως εξής: 

«2. Οι χώροι που αναφέρονται στις περιπτώσεις α' έως 
και ε' της προηγούμενης παραγράφου πρέπει να έχουν 


συνολική επιφάνεια τουλάχιστον εξήντα τετραγωνικών 
μέτρων και οι χώροι που αναφέρονται στις περιπτώσεις 
στ' και ζ'της ίδιας παραγράφου να έχουν επιφάνεια ανά¬ 
λογη με τον αριθμό των ζώων που φιλοξενούνται, έχο¬ 
ντας υπόψη ότι για κάθε σκύλο απαιτείται ξεχωριστός 
χώρος φιλοξενίας και άσκησης με ελάχιστες διαστάσεις 
μήκους δύο μέτρων, πλάτους δύο μέτρων και ύψους δύο 
μέτρων. Οι χώροι αυτοί πρέπει να είναι απαλλαγμένοι 
από υγρασία, να εξαερίζονται καλώς και να εξασφαλί- 
ζουντην προστασία των ζώων από τις δυσμενείς καιρικές 
συνθήκες.» 

6. Τα κτηνιατρεία μικρών ή μεγάλων ζώων που λειτουρ¬ 
γούν κατά τη δημοσίευση του νόμου αυτού υποχρεούνται 
μέσα σε έξι μήνες από την ισχύ του να προσαρμοστούν με 
τις διατάξεις του. 

Άρθρο 15 

Καταργούμενες διατάξεις 

Από την έναρξη ισχύος του νόμου αυτού καταργούνται: 
α) οι διατάξεις του Ν. 829/1978 (ΦΕΚ 203 Α'), όπωςαντι- 
καταστάθηκαν με την περίπτωση α' της παραγράφου 2 
και την παράγραφο 3 του άρθρου 32 του Ν. 1845/ 1989 
(ΦΕΚ 102 Α'), εκτός από τις διατάξεις του άρθρου 5 πα¬ 
ράγραφοι 1,2 περιπτώσεις β', γ' και δ', 4 και 5 ως ισχύουν, 
το Π.Δ. 400/1983 (ΦΕΚ 151 Α'), όπως αντικαταστάθηκε με 
το Π.Δ. 289/1992 (ΦΕΚ 148 Α'), εκτός από τις παραγρά¬ 
φους 4 και 5 του άρθρου 9, καθώς και κάθε άλλη κανονι¬ 
στική πράξη που εκδόθηκε κατ’ εξουσιοδότηση των δια¬ 
τάξεων του Ν. 829/1978, 
β) το άρθρο τρίτο του Ν. 1444/1984, 
γ) το άρθρο τρίτο του Ν. 2017/1992, 
δ) τα άρθρα 255 παράγραφοι 1,2,3,4,5,6,7,8 και 9 και 
287 παράγραφοι 3α', 3β', 6, 10α και 12 του Ν.Δ. 86/1969 
(ΦΕΚ7Ά) και 

ε) κάθε άλλη διάταξη που ρυθμίζει θέματα του νόμου 
αυτού ή αντίκειται στις διατάξειςτου. 

Άρθρο 16 

Οργανωτικά θέματα Εθνικού Ιδρύματος 
Αγροτικής Έρευνας (ΕΘ.Ι.ΆΓ.Ε.) 

1. Όπου στις διατάξειςτου Ν. 1845/1989 (ΦΕΚ 102 Α'), 
όπως ισχύει, αναφέρονται οι όροι «Περιφερειακό Ερευ¬ 
νητικό Τμήμα» και «Προϊστάμενος Περιφερειακού Ερευ¬ 
νητικού Τμήματος» αντικαθίστανται αντίστοιχα με τους 
όρους «Ινστιτούτο» και «Διευθυντής Ινστιτούτου». 

2. Στο τέλος της περίπτωσης θ' της παραγράφου 1 του 
άρθρου 8 του Ν. 1845/1989, όπως η παράγραφος αυτή 
αντικαταστάθηκε μετηνπαράγραφο 5του άρθρου 26του 
Ν. 2945/2001 (ΦΕΚ 223 Α'), απαλείφεται η τελεία και προ¬ 
στίθεται η φράση «καθώς και σε άλλα στελέχη του 
ΕΘ.Ι.ΑΓ.Ε.». 

3. Το πρώτο εδάφιο της περίπτωσης γ' της παραγρά¬ 
φου 7 του άρθρου 10 του Ν. 1845/1989, όπως αντικατα- 
στάθηκε με την παράγραφο 10 του άρθρου 26 του Ν. 
2945/2001, αντικαθίσταται ως εξής: 

«γ) Συγκροτεί ίσο αριθμό με τον αριθμό των Εθνικών Ιν¬ 
στιτούτων Αγροτικής Έρευνας εκλεκτορικά σώματα που 
αποφασίζουν οριστικά για την πρόσληψη και προαγωγή 
των ερευνητών.» 

4. Το άρθρο 11 του Ν. 1845/1989, όπως αντικαταστάθη- 
κε με την παράγραφο 11 του άρθρου 26 του Ν. 2945/ 
2001, αντικαθίσταται ως εξής: 

“Άρθρο 11 

Διάρθρωση ΕΘ.Ι.ΑΓ.Ε. 

1. Το ΕΘ.Ι.ΑΓ.Ε. αποτελείται από Κεντρική Υπηρεσία και 
Περιφερειακά Ιδρύματα Αγροτικής Έρευνας (Π.Ι.ΑΓ.Ε.). 

2. Τα Π.Ι.ΑΓ.Ε. διαρθρώνονται σε Διοικητική Υπηρεσία 
και Τμήμα Μάρκετινγκ. Στα Π.Ι.ΑΓ.Ε. υπάγονται διοικητι¬ 
κά τα Ινστιτούτα, τα Αυτοτελή Εργαστήρια και τα Κέντρα 
Εφαρμογής Αγροτικής Έρευνας. 

3. Τα Εθνικά Ινστιτούτα Αγροτικής Έρευνας συντονί¬ 
ζουν επιστημονικά τα ομοειδή Ινστιτούτα και τα Αυτοτελή 
Εργαστήρια. Σε κάθε Εθνικό Ινστιτούτο Αγροτικής Έρευ¬ 
νας συνιστάται Επιστημονικό Συμβούλιο (Ε.Σ.Ε.Ι.). 

4. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Γεωργίας, που 
δημοσιεύεται στην Εφημερίδα της Κυβερνήσεως: 

α) Ορίζονται τα Εθνικά Ινστιτούτα Αγροτικής Έρευνας 
και τα Περιφερειακά Ιδρύματα Αγροτικής Έρευνας, μετά 
από πρόταση του Δ.Σ. του ΕΘ.Ι.ΑΓ.Ε.. 

β) Οι ογδόντα δύο περιφερειακές μονάδες του 
ΕΘ.Ι.ΑΓ.Ε. (ινστιτούτα, ιδρύματα, κέντρα, σταθμοΟ ενο¬ 
ποιούνται, αναδιαρθρώνονται, καταργούνται και μετα- 
τρέπονται είτε ως Ινστιτούτα είτε ως Αυτοτελή Εργαστή¬ 
ρια είτε ως Κέντρα Εφαρμογής Αγροτικής Έρευνας.» 

5. Οι περιπτώσεις β' και δ' της παραγράφου 6 του άρ¬ 
θρου 12 του Ν. 1845/1989, όπως το άρθρο αυτό αντικα- 
ταστάθηκε με την παράγραφο 12 του άρθρου 26 του Ν. 
2945/2001, αντικαθίστανται ως εξής: 

«β) Αποφασίζει για τα θέματα διοικητικής και οικονομι¬ 
κής διαχείρισης των Ινστιτούτων, των Αυτοτελών Εργα¬ 
στηρίων και των Κέντρων Εφαρμογής Αγροτικής Έρευ¬ 
νας που ανήκουν στην αρμοδιότητά του σύμφωνα με το 
νόμο αυτόν, τους κανονισμούς οργανωτικής διάρθρωσης 
και λειτουργίας, κατάστασης προσωπικού, προμηθειών 
και οικονομικής διαχείρισης, καθώς καιτις αποφάσεις του 
Δ.Σ. του ΕΘ.Ι.ΑΓ.Ε. 

δ) Συντάσσει ύστερα από εισήγηση των Διευθύνσεων 
των Ινστιτούτων, των Προϊσταμένων των Αυτοτελών Ερ¬ 
γαστηρίων και των Προϊσταμένων των Κέντρων Εφαρμο¬ 
γής Αγροτικής Έρευνας την ετήσια έκθεση πεπραγμένων 
του Περιφερειακού Ιδρύματος Αγροτικής Έρευνας και τη 
διαβιβάζει στο Γ ενικό Διευθυντή του ΕΘ.Ι.ΑΓ.Ε.» 

6. Το πρώτο εδάφιο της περίπτωσης β' της παραγρά¬ 
φου 1 του άρθρου 13 του Ν. 1845/1989, όπως αντικατα- 
στάθηκε με την παράγραφο 13 του άρθρου 26 του Ν. 
2945/2001, αντικαθίσταται ως εξής: 

«Καθηγητές Α.Ε.Ι. κατά ένα λιγότερο από τα μέλη της 
προηγούμενης περίπτωσης α' του ίδιου με το Εθνικό Ιν¬ 
στιτούτο γνωστικού αντικειμένου, που προτείνονται από 
το Ε.Σ. του ΕΘ.Ι.ΑΓ.Ε., ύστερα από εισήγηση των Διευθυ¬ 
ντών των οικείων Ινστιτούτων. Στα τριμελή Ε.Σ. συμμετέ¬ 
χει ένας καθηγητής Α.Ε.Ι..» 

7. Στην παράγραφο 2 του άρθρου 13του Ν. 1845/1989, 
όπως αντικαταστάθηκε με την παράγραφο 13 του άρ¬ 
θρου 26 του Ν. 2945/2001, προστίθεται εδάφιο, που έχει 
ως εξής: 

«Έδρα του Εθνικού Ινστιτούτου Αγροτικής Έρευνας εί¬ 
ναι η έδρα του εκάστοτε Προέδρου του οικείου Επιστη¬ 
μονικού Συμβουλίου.» 

8. Η περίπτωση α' της παραγράφου 6 του άρθρου 13 
του Ν. 1845/1989, όπως αντικαταστάθηκε με την παρά¬ 
γραφο 13 του άρθρου 26 του Ν. 2945/2001, αντικαθίστα¬ 
ται ως εξής: 


«α) Εισηγείται τον ερευνητικό προσανατολισμό του οι¬ 
κείου Εθνικού Ινστιτούτου Αγροτικής Έρευνας στο Ε.Σ. 
του ΕΘ.Ι.ΑΓ.Ε. και αποφασίζει για την κατανομή των ερευ¬ 
νητικών αρμοδιοτήτων και δραστηριοτήτων μεταξύ των 
Ινστιτούτων και των Αυτοτελών Εργαστηρίων του οικείου 
Εθνικού Ινστιτούτου.» 

9. Το άρθρο 15του Ν. 1845/1989, όπως αντικαταστάθη- 
κε με την παράγραφο 14 του άρθρου 26 του Ν. 2945/ 
2001, αντικαθίσταται ως εξής: 

«Άρθρα 15 

Θργάνωση ΕΘ.Ι.ΑΓ.Ε. 

Με τσν κανονισμό σργανωτικής διάρθρωσης και λει¬ 
τουργίας του ΕΘ.Ι.ΑΓ.Ε. καθορίζεται η οργάνωση, διάρ¬ 
θρωση, στελέχωση, λειτουργία και οι αρμοδιότητες της 
Κεντρικής Υπηρεσίας, των Περιφερειακών Ιδρυμάτων 
Αγρστικής Έρευνας, των Ινστιτσύτων, των Αυτστελών 
Εργαστηρίων, των Κέντρων Εφαρμσγής Αγρστικής 
Έρευνας και των Εθνικών Ινστιτσύτων Αγρστικής Έρευ¬ 
νας του ΕΘ.Ι.ΑΓ.Ε., καθώς και κάθε άλλο σχετικό θέμα ή 
αναγκαία λεπτομέρεια. Με τον ίδιο κανονισμό μπορεί να 
συνιστώνται, αναμορφώνονται, συγχωνεύονται ή να κα- 
ταργούνται Περιφερειακά Ιδρύματα Αγροτικής Έρευ¬ 
νας, Ινστιτούτα, Αυτοτελή Εργαστήρια, Κέντρα Εφαρμο¬ 
γής Αγροτικής Έρευνας και Εθνικά Ινστιτούτα Αγροτικής 
Έρευνας.» 

10. Η παράγραφος 5 του άρθρου 17του Ν. 1845/1989, 
όπως αντικαταστάθηκε με την παράγραφο 16 του άρ¬ 
θρου 26 του Ν. 2945/2001, αντικαθίσταται ως εξής: 

«5. Η πρόσληψη τσυ ερευνητικού προσωπικού γίνεται 
ύστερα από πρσκήρυξη, στην σποία σρίζονται οι βαθμί¬ 
δες και η έδρα της μονάδας. Η προκήρυξη δημοσιεύεται 
δύσ τουλάχιστο φορές σε δύο ημερήσιες εφημερίδες 
της Αθήνας και στην έδρα της μονάδας που αφορά η 
προκήρυξη και κοινοποιείται στις πρεσβείες της Ελλά¬ 
δας στην αλλοδαπή, όπου υπάρχουν Έλληνες επιστή¬ 
μονες.» 

11. Οι κρίσεις τσυ ερευνητικσύ προσωπικού του 
ΕΘ.Ι.ΑΓ.Ε. για πρόσληψη ή προαγωγή συνεχίζονται και 
ολοκληρώνονται από το υπάρχον Επιστημονικό Συμβού¬ 
λιο, του οποίου η θητεία με την παρούσα σύνθεσή τσυ πα- 
ρατείνεται μέχρι τη δημιουργία των εκλεκτορικών σωμά¬ 
των και όχι πέραν του ενός έτους από τη δημοσίευση τσυ 
νόμσυ αυτσύ. 

12. Με αποφάσεις του Διοικητικού Συμβουλίου του Κε¬ 
ντρικού Ταμείου Γεωργίας, Κτηνοτροφίας και Δασών, 
πσυ εγκρίνσνται από τον Υπουργό Γεωργίας και δημοσι¬ 
εύονται στην Εφημερίδα της Κυβερνήσεως, μπσρεί να 
επιχσρηγούνται από αυτό όλα τα εποπτευόμενα από το 
Υπουργείο Γεωργίας νομικά πρόσωπα δημοσίσυ και ιδιω- 
τικσύ δικαίου. 

Άρθρο 17 
Απεντομωτήρια 

1. Οι συκοπαραγωγοί, ιδιώτες ή Συνεταιρισμοί, δύναται 
να δημιουργούν απεντομωτήρια προς κάλυψη των ανα¬ 
γκών απεντόμωσης των καλλιεργειών τους μετά από 
άδεια του Υπουργείου Γεωργίας. 

2. Καταργείται το προβλεπόμενο από το άρθρο 5 του 
Ν.Δ. 2584/1953 απεντομωτικό δικαίωμα υπέρ της ΣΥΚΙ- 
ΚΗΣ. 

Άρθρο 18 

Ρύθμιση θεμάτων «Κτηνοτροφικής» 

Οι διατελέσαντες από το έτος 1995 έως σήμερα Πρόε¬ 
δροι και μέλη του Δ.Σ. της Αγροτικής Συνεταιριστικής 
Οργάνωσης (Ν.Π.Ι.Δ.) με την επωνυμία «ΚΕΝΤΡΙΚΗ ΣΥ¬ 
ΝΕΤΑΙΡΙΣΤΙΚΗ ΕΝΩΣΗ ΚΤΗΝΟΤΡΟΦΙΚΩΝ ΠΡΟΪΟΝΤΩΝ» 
και το διακριτικό τίτλο «ΚΤΗΝΟΤΡΟΦΙΚΗ», η οποία διαλύ¬ 
θηκε με την υπ’ αριθμ. 2020/2000 απόφαση του Πολυμε¬ 
λούς Πρωτοδικείου Αθηνών, απαλλάσσονται από κάθε 
ευθύνη που πηγάζει από τις πόσης φύσεως ληξιπρόθε¬ 
σμες υποχρεώσεις της «ΚΤΗΝΟΤΡΟΦΙΚΗΣ» προς το Δη¬ 
μόσιο, Ι.Κ.Α. και λοιπούς Ασφαλιστικούς Οργανισμούς. 

Άρθρο 19 
Άλλες διατάξεις 

1. Το τελευταίο εδάφιο της παραγράφου 3 του άρθρου 
262 του Ν.Δ. 86/1969 αντικαθίσταται ως εξής: 

«Με κοινή απόφαση των Υπουργών Οικονομίας και Οι¬ 
κονομικών και Γεωργίας, που δημοσιεύεται στην Εφημε¬ 
ρίδα της Κυβερνήσεως, μπορούν να αυξομειώνονται τα 
ανωτέρω ποσά. Για τους κυνηγούς που αποκτούν την 
άδεια Θήρας απευθείας από τις δασικές αρχές, τα ανωτέ¬ 
ρω ποσά προσαυξάνονται κατά ποσοστό ενενήντα τοις 
εκατό (90%) επίτου ποσού που καθορίζεται εκάστοτε από 
την υπουργική απόφαση, που εκδίδεται σύμφωνα με την 
παράγραφο 10 του άρθρου 266 του ν.δ. 86/1969 του Δα¬ 
σικού Κώδικα ως εισφορά υπέρ του Κ.Τ.Γ.Κ. και Δασών 
και διατίθενται για φιλοθηραματικούς σκοπούς.» 

2. Οι συνδρομές που εισπράχθηκαν μέχρι την έναρξη 
ισχύος του νόμου αυτού από την Κυνηγετική Συνομο¬ 
σπονδία Ελλάδος για τους ιδιωτικούς φύλακες Θήρας 
που προσλήφθηκαν από τις Κυνηγετικές Ομοσπονδίες 
αναγνωρίζονται ως νομίμως διατεθείσες από την Κυνηγε¬ 
τική Συνομοσπονδία Ελλάδος προς τις Κυνηγετικές Ομο¬ 
σπονδίες για την κάλυψη δαπανών μισθοδοσίας, εξόδων 
κίνησης, εξοπλισμού και λοιπών σχετικών δαπανών που 
αφορούν τους ιδιωτικούς φύλακες Θήρας που προσλή¬ 
φθηκαν από τις Κυνηγετικές Ομοσπονδίες. 

3. Η παράγραφος 10 του άρθρου 266 του Ν.Δ. 86/1969 
αντικαθίσταται ως εξής: 

«10. Με απόφαση του Υπουργού Γεωργίας, που δημο¬ 
σιεύεται στην Εφημερίδα της Κυβερνήσεως, καθορίζο¬ 
νται τα των δικαιωμάτων εγγραφής και των ετήσιων συν¬ 
δρομών των Κυνηγετικών Συλλόγων. Από τα έσοδα αυτά 
ποσοστό που καθορίζεται με την ανωτέρω υπουργική 
απόφαση διατίθεται προς τις Κυνηγετικές Ομοσπονδίες 
στις οποίες ανήκει κάθε Κυνηγετικός Σύλλογος και ποσο¬ 
στό τουλάχιστον πενήντα έξι τοις εκατό (56%) περιέρχε¬ 
ται στην Κυνηγετική Συνομοσπονδία Ελλάδος, από το 
οποίο ποσοστό τουλάχιστον ενενήντα πέντε τοις εκατό 
(95%) χρησιμοποιείται για τη με κάθε νόμιμο μέσο φύλα¬ 


ξη και προστασία του θηράματος, την ανάπτυξη και την 
αξιοποίησή του ανάλογα με τις εδαφικές και κλιματολογι- 
κές συνθήκες της χώρας, τον εμπλουτισμό της χώρας με 
θηράματα, καθώς και ο,τιδήποτε συνδράμει στην ανα¬ 
βάθμιση και προστασία του φυσικού περιβάλλοντος και 
της άγριας πανίδας. Για τις λοιπές κυνηγετικές οργανώ¬ 
σεις (Κυνηγετικοί Σύλλογοι και Κυνηγετικές Ομοσπον¬ 
δίες) τουλάχιστον το ήμισυ των εσόδων αυτών διατίθεται 
υποχρεωτικά για τους ανωτέρω σκοπούς και ειδικότερα 
όσον αφορά τους Κυνηγετικούς Συλλόγους, αφαιρουμέ- 
νων των ποσών των εισφορών προς την Κυνηγετική Συνο¬ 
μοσπονδία Ελλάδος και προς τις Κυνηγετικές Ομοσπον¬ 
δίες στις οποίες ανήκουν. Εν πάση περιπτώσει το ποσό 
της συνδρομής δεν μπορεί να ορισθεί μικρότερο των 
τριάντα τεσσάρων (34) ευρώ.» 

4. Στο άρθρο 17του Ν. 2637/1998 (ΦΕΚ200 Α') προστί¬ 
θεται παράγραφος 5, που έχει ως εξής: 

«5. Ο Ο.Π.Ε.Κ.Ε.Π.Ε. απολαμβάνει των εν γένει δικονο- 
μικών προνομίων και ατελειών του Δημοσίου, και στις δι¬ 
καστικές υποθέσεις του εφαρμόζεται ο Κώδικας περί Δι¬ 
κών του Δημοσίου.» 

Άρθρο 20 
Έναρξη ισχύος 

Η ισχύςτωνδιατάξεωντου παρόντος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 25 Ιουλίου 2003 
ο ΠΡΟΕΔΡΟΣτΗΣΔΗΜΟΚΡΑτίΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΑΟΣ 

οι ΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν.ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 

ΑΝΑΠΤΥΞΗΣ ΥΓΕΙΑΣ ΚΑΙ ΠΡΟΝΟΙΑΣ 

ΑΠ. - ΑΘ. ΤΣΟΧΑΤΖΟΠΟΥΛΟΣ Κ. ΣΤΕΦΑΝΗΣ 

ΓΕΩΡΓΙΑΣ ΔΙΚΑΙΟΣΥΝΗΣ 

Γ. ΔΡΥΣ Φ. ΠΕΤΣΑΛΝΙΚΟΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 28 Ιουλίου 2003 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

ΚΑΠ0ΔΙΣΤΡ10Υ 34 * ΑΘΗΝΑ 104 32 *ΤΕ1_ΕΧ 223211 ΥΡΕΤ ΘΒ * ΡΑΧ210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ήίίρ: νννννν.βί.ςτ - β-ιτίδΜ: ννβΐ3Γη33ΐβΓ @ βΐ.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Λημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ- Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37181 
(22510) 37187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θογο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευιο για κάθε επιπλέον σελίδα. 

Σε μορφή 00: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή 00 - Γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα απά σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙεπΊβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


8υΓ0 

θυΓΟ 

θυΓΟ 

ΘυΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 

- - 

Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 

- - 

Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 

- - 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 

- - 

Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κάστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουιο ανα έτος παλαιοτητας και κατα τεύχος 




^ Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

^ Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

^ Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

^ Οι Νομαρχιακές Αυτοδιοικήσεις, οι Δήμοι, οι Κοινάτητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

^ Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

^ Η εγγραφή ή ανανέωση της συνδρομής πραγματοποιείται το αργάτερο μέχριτην 31ην Δεκεμβρίου κάθε έτους. 

^ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































